**Tudományos és Művészeti Diákköri Konferencia**

**Moholy-Nagy Művészeti Egyetem**

**2023. május 3.**

**14:00**

A Moholy-Nagy Művészeti Egyetem Rektora tudományos és művészeti diákköri pályázatot ír ki az Egyetem hallgatói számára. Pályázni olyan munkákkal lehet, amelyek az egyetem hivatalos oktatási követelményeit meghaladó tudományos és művészeti alkotómunka eredményei. Konzulensnek az Egyetem bármely oktatója felkérhető.

Előzetes bírálat után a pályázók munkáikat a május 3-án megrendezésre kerülő intézményi tudományos és művészeti diákköri konferencián rövid előadások keretében szóban ismertetik, alkotásaikat bemutatják. A pályázatokat szakmai zsűri értékeli. A legjobb dolgozatok és alkotások jogot szereznek a 2025-ben rendezendő 37. Országos Tudományos Diákkör (OTDK) Művészeti és Művészettudományi Szekcióján való bemutatásra.

**Szekciók**

**I. Művészeti Szekció**

**II. Művészettudományi Szekció**

***I. Művészeti Szekció***

A Művészeti Szekcióban olyan **alkotásokkal** és **tervekkel** lehet pályázni, amelyek nem a hivatalos oktatási követelmények teljesítése során jöttek létre. A pályamunkák lehetnek design, iparművészeti, építőművészeti, vizuális művészeti (film, fotó, videó, animáció, multimédia stb.), valamint hagyományos értelemben vett képzőművészeti munkák. Az alkotás mellékleteként egy **szöveges ismertetőt** (minimum 5-7000 leütés) és egy **összefoglalást** (1000-1200 leütés) is be kell nyújtaniuk a pályázóknak. Az ismertető tartalmazhatja annak a problémának a leírását, amelynek megoldására a pályamunka készült, valamint a munka létrejöttének körülményeit, az alkotói célt, az alkotás tágabb társadalmi és művészeti kontextusban elfoglalt helyét, művészettörténeti előzményeit stb.

A megadott terjedelmi határokat meghaladó méretű munkák esetében elegendő az alkotás dokumentációjának bemutatása (pl. makett, látványrajzok, műszaki tervrajzok, műleírás, fotók az installációról, az eseményről, a megvalósult belső térről stb.). Síkbeli és térbeli művészetek területén kiállításra kész állapotban bármekkora méretű alkotással lehet nevezni; a szállítás és az installálás ugyanakkor az alkotó feladata és felelőssége. Időbeli alkotások nem haladhatják meg a 15 percet. Amennyiben a pályamunka időbeli terjedelme az előírt maximális terjedelmet meghaladja (film, videó, animáció, virtuális művészeti alkotás stb.), akkor a szöveges dokumentációhoz az alkotás 15 percre rövidített kivonatát vagy részletét kell mellékelni. Sorozatnál a zsűri fenntartja a jogot a megbontáshoz.

***II. Művészettudományi Szekció***

A Művészettudományi Szekcióban olyan **dolgozatokkal** lehet pályázni, amelyek valamely, a művészetekhez kapcsolódó elméleti diszciplína témakörébe tartozó kutatási eredményt mutatnak be a művészetfilozófia, az esztétika, a művészettörténet, a művészetkritika, a társadalomelmélet (művészetszociológia, kulturális antropológia, néprajz, kultúrtörténet, kulturális és művészeti menedzsment stb.), a művészeti kommunikáció, a művészetpszichológia, a művészetpedagógia és a szakmódszertan területén. Pályázni lehet továbbá szakelméleti, illetve ahhoz kapcsolódó technológiai és elméleti témákkal. A dolgozat terjedelme minimum 40000, maximum 80000 leütés. A dolgozat mellékleteként egy rezümét (1000-1200 n) is be kell nyújtaniuk a pályázóknak.

***A nevezés határideje***

A nevezési szándékról emailt kell küldeni **2022. április 20. 24:00 óráig** a budairita@mome.hu email-címre, hogy a pályázó feltöltési mappáját elkészíthessük.

***A pályamunkák beadási határideje***

**2023. április 28. 24:00 óráig: TDK Classroom csoport**

A megadott mappába fel kell tölteni: nevezési lap, alkotások és tervek ismertetői, művészetelméleti dolgozatok, rezümék, valamint az alkotások és tervek (Művészeti Szekció).

**Beadandó:**

|  |  |
| --- | --- |
| Művészeti Szekció:1. nevezési lap
2. alkotás vagy terv
3. ismertető (minimum 5-7000 leütés)
4. rezümé (1000-1200 n)
 | Művészetelméleti Szekció:1. nevezési lap
2. dolgozat
3. rezümé (1000-1200 n)
 |

***További információ***

Horányi Attila Povedák István Kissné Budai Rita

Elméleti Intézet TDK elnök Elméleti Intézet

horan@mome.hu povedak@mome.hu budairita@mome.hu